Ekwatoriaal-Guinee - Wikipedia
República de Guinea Ecuatorial (Spaans)
République de Guinée équatoriale (Frans)
República da Guiné Equatorial (Portugees)
Republiek van Ekwatoriaal-Guinee
Nasionale leuse: Unidad, Paz, Justicia
(Spaans vir: "Eenheid, Vrede, Geregtigheid")
Volkslied: Caminemos pisando las sendas de nuestra inmensa felicidad
(Spaans vir: "Kom ons loop die paaie van ons groot vreugde")
Spaans, Frans en Portugees
28 050 km2 (144ste)
10 830 myl2
1 622 000 (150ste)
24,1 / km2 (187ste)
62,4 / myl2
▼ 0,566 (144ste) – medium
a. Oyala (onder konstruksie).
Kaart wat Ekwatoriaal-Guinee vertoon
Ekwatoriaal-Guinee (Spaans: Guinea Ecuatorial) is 'n klein land aan die weskus van Afrika. Dit beslaan sowat 28 050 km². Die 1 622 000 inwoners (2012) is hoofsaaklik Bantoe (80%), Boebi (10%), kleurlinge (Fernandino's, 3 000) en blankes (4 000, oorwegend Spanjaarde). Die bevolking is byna uitsluitlik Rooms-Katoliek. Spaans is reeds sedert 1844 die ampstaal van Ekwatoriaal-Guinee, die enigste land in Afrika met Spaans as ampstaal. Onlangs is Frans en Portugees ook as ampstale aanvaar. Die hoofstad is Malabo met 93 000 inwoners (2003). Die land bestaan uit 'n kontinentale deel, Rio Muni, en 'n aantal eilande.
Aan die einde van die 15de eeu het die Pousdom Afrika en Asië aan Portugal, en die Amerikaanse kontinent wes van 50° Wes aan Spanje toegeken. Die Spanjaarde was op soek na 'n Afrikaanse bron van slawe, en in 1778 het die Portugese die eiland Fernando Poó (die huidige Bioko) en Annobon (Pagaloe) saam met regte op die vasteland aan hulle afgestaan. Portugal het die gebied geruil vir die Spaanse toestemming om sy kolonies in Suid-Amerika te vergroot. Die Spanjaarde het koffie- en kakaoplantasies op die bergagtige, vulkaniese eilande aangelê. 'n Staatsgreep verwyder President Teodoro Obiang Nguema Mbasogo in 1979. Tydens die eerste verkiesings op 21 November 1993 is kandidate wat die laaste tien jaar in die buiteland deurgebring het, deelname geweier.
Die vasteland Rio Muni (Mbini) is in vergelyking met die eilande slegs yl bevolk en minder ontwikkel. Buitelandse beleggings is op die bosbou en die palmolieproduksie beperk. Daarnaas word ook koffie, kakao en sisal verbou. Die belangrikste uitvoerprodukte is skepe (wat voorheen ingevoer is), hout, tekstielprodukte en kakao.
Wikimedia Commons het meer media in die kategorie Ekwatoriaal-Guinee.